jkorsvik/nowiki_second_scrape_merged huggingface dataset:
Statens garantiinntekt for kunstnere

Statens garantiinntekt for kunstnere var et kulturpolitisk virkemiddel i form av en garantert årlig minstelønn som den norske staten ga til norske yrkesaktive forfattere, billedkunstnere, komponister, musikere, skuespillere og andre kunstnere som gjennom år har bidratt med en kvalitetsmessig verdifull kunstnerisk innsats. Det største av disse stipendene er årlig arbeidsstipend. Stortinget vedtok 10. desember 2012 å fase ut garantiinntekten, og ingen tildeles garantiinntekt etter 2012. Ordningen ble erstattet med Statens kunstnerstipend.


== Historie, omfang og størrelse ==
Den tidligere Statens kunstnerlønn, etablert i 1863, ble fra 1963 erstattet av kunstnerstipender. Nyordningen fra 1960-tallet ble revidert etter forslag i utredningen NOU 1973:2, og garantiinntekt ble innført fra 1977.
Kunstnere mottar garantiinntekten inntil de opphører med virksomheten eller fyller 67 år. Statens stipend- og garantiinntektsordning blir styrt av  av Forskrift om Statens stipend og garantiinntekter for kunstnere som ble fastsatt av kulturdepartementet i 1998 etter et stortingsvedtak i 1997. Størrelsen på den enkeltes garantiinntekt har blitt oppjustert hvert år i forbindelse med Stortingets budsjettbehandling og var maksimalt 168 500 kroner i 2007. I 2005 omfattet støtteordninga omfattet  635 kunstnere.
Statens garantiinntekt for kunstnere er skattepliktig etter reglene for lønnsinntekt. Ordningen med garantiinntekt må ikke forveksles med statens arbeidsstipend. Tildelingen foretas av Utvalget for statens stipend og garantiinntekter for kunstnere, på vegne av Kultur- og kirkedepartementet, og etter innstilling fra stipendkomiteer oppnevnt av kunstnerorganisasjonene.


== Andre statlige kunstnerstipend ==
I tillegg til garantinntekt bevilges det midler til en rekke statlige kunstnerstipend: 

Arbeidsstipend for 1-5 år
Arbeidstipend for nyetablerte kunstnere for 1-3 år
Reise- eller studiestipend
Etableringsstipend
Vikarstipend
Materialstipend og stipend for kunstutdanning
Svalbardstipend
Stipend til eldre fortjente kunstnereI 2005 var det 215 arbeidsstipender og 118 arbeidsstipender for yngre kunstnere. Stipendene tildeles etter søknader med henvisning til egen kunstnerisk virksomhet. Til sammen ble det bevilget om lag 177 millioner kroner, fordelt som følger:

Arbeidsstipend
105 arbeidsstipend, á kr 163 500
118 arbeidsstipend for yngre, nyetablerte kunstnere, á kr 163 500Diversestipend
198 reise- eller studiestipend
120 materialstipend
60 etableringsstipend
18 etableringsstipend for skjønnlitterære forfattere og oversettere
14 vikarstipend
2 SvalbardstipendI tillegg har flere kunstnerorganisasjoner egne stipendordninger.
Apparatet som fordeler statlige stipend og garantiinntekter til kunstnere, består i dag av 24 fagspesifikke stipendkomiteer som er satt sammen av representanter for kunstnerorganisasjonene. Kultur- og kirkedepartementet ønsker å erstatte disse med fem eller seks større komiteer for å forenkle strukturen og samkjøre arbeidet.


== Se også ==
Statens kunstnerstipend
Statens kunstnerlønn
Statsstipendiat


== Referanser ==


== Eksterne lenker ==
Kultur- og kirkedepartementet om garantiinntekt
Up the Irons – The First Ten Years

Up the Irons – The First Ten Years er en DVD fra Iron Maiden.
DVD-en inneholder alle Iron Maidens musikkvideoer fra 1980 til 1990, varighet er ca. 73 minutter. Flesteparten av musikkvideoene kan man også finne på Visions of The Beast som ble utgitt i 2003.


== Eksterne lenker ==
(en) Up the Irons – The First Ten Years på MusicBrainz
From There to Eternity

From There to Eternity er en videosamling fra Iron Maiden
Den ble kun utgitt i USA fordi The First Ten Years ikke ble utgitt der i 1990. Den inneholder nøyaktig det samme som The First Ten Years, pluss noen videoer fra 1990-1992.
Behind the Iron Curtain

Behind The Iron Curtain er en britiskprodusert konsert- og dokumentarvideo med gruppa Iron Maiden. Opptakene er gjort i august 1984, som var begynnelsen av The World Slavery Tour (1984-1985). Under denne turneen ble Iron Maiden det første vestlige rockbandet til å spille bak Jernteppet - land som på den tiden var kontrollert av Sovjetunionen. Landene de besøkte var Polen, Ungarn og Jugoslavia.Videoen inneholder fire sanger, og opptak fra turnélivet samt enkelte samtaler de hadde med fans i Polen og Ungarn. De to første sangene er studioopptak, mens de to siste er fra konsertopptredener i Ungarn og Polen. Det var mellom 10 000 og 18 000 publikumere på hver eneste konsert de holdt.
Behind the Iron Curtain is an interesting -- and thankfully dated -- examination of how rock & roll helped break down cultural barriers between the East and West near the end of the Cold War


== Sporliste ==
«2 Minutes to Midnight» (studioversjon, på den utvidede DVD-utgaven er den byttet ut med en konsert-versjon)
«Aces High» (studioversjon)
«Hallowed Be Thy Name» (konsert-versjon fra Katowice, Polen den 14. august 1984)
«Run to the Hills» (konsert-versjon fra Budapest, Ungarn den 17. august 1984)


== Besetning ==
Bruce Dickinson - vokal
Dave Murray - gitar
Adrian Smith - gitar
Steve Harris - bass
Nicko McBrain - trommer


== Alternativ versjon ==
En lengre versjon på 58 minutter ble utgitt som ekstramateriale på DVD-utgivelsen av Live After Death i 2008. MTV viste denne versjonen allerede i 1984. Denne versjonen inneholder flere sanger ("The Trooper", "22 Acacia Avenue", "Number of the Beast" og "2 Minutes to Midnight" live) og flere opptak fra selve turnélivet i Østblokken.


== Referanser ==
Malene Schwartz

Malene Schwartz (født 10. august 1936 på Frederiksberg) er en dansk skuespillerinne.


== Biografi ==
Etter sin elevtid på Privatteatrenes teaterskole kom hun i 1957 til Alléscenen, etterfulgt av et par år ved Det Ny Teater en ni år lang tilknytning til Det kongelige Teater. Senere ansatt på Det ny Scala, ABC Teatret, i Cirkusrevyen og i Tivoli, hvor hun fikk mulighet til å utfolde sitt store talent som musikalskuespillerinne, i det klassiske repertoar, i de moderne lystspill og i revysammenheng.
På slutten av 1970-tallet ble hun kjent som Maude Varnæs i tv-serien Matador.
Hun har også vært direktør for Bristol Teatret, Aveny Teatret og Aalborg Teater. Hun er nå direktør for Folketeatret.
I 2000 ble Schwartz utnevnt til ridder av 1. grad av Dannebrogordenen. 


== Filmografi (utvalg) ==


== Priser og utmerkelser (utvalg) ==
1985 – Läkerols kulturpris


== Referanser ==


== Eksterne lenker ==
(en) Malene Schwartz på Internet Movie Database 
(sv) Malene Schwartz i Svensk Filmdatabas 
(da) Malene Schwartz på Filmdatabasen 
(da) Malene Schwartz på danskefilm.dk 
(da) Malene Schwartz på danskfilmogtv.dk 
(da) Malene Schwartz på Scope 
(fr) Malene Schwartz på Allociné 
(en) Malene Schwartz hos The Movie Database 
(da) Malene Schwartz hos danskefilmstemmer.dk
Nørrebro Teater

Nørrebro Teater ligger i Ravnsborggade 3 i København.
Teateret åpnet 7. juni 1886 som serveringsteater i varietélokalet i Store Ravnsborg på en bevilling som ikke tillot forestillinger av lengre varighet enn 45 minutter og kun med et begrenset antall skuespillere. Repertoaret har gjennom tidene hovedsakelig vært i den lettere genre: revy, operette, farser og lystspill. Osvald Helmuth fikk i 1929 sitt store gjennembrudd med Ølhunden glammer av Poul Henningsen. Av andre skuespillere som har hatt sine gjennombrudd på Nørrebros Teater kan nevnes Buster Larsen, Poul Reichhardt og Poul Bundgaard.
I en periode fra 1956 het teateret Det ny Scala.


== Litteratur ==
Erik Hvidt, Men mest for sjov : Nørrebros Teater : 1886-2001, Forum, 2001. ISBN 87-553-3059-2.


== Eksterne lenker ==
Nørrebro Teaters hjemmeside
Dravider

Dravider er betegnelsen på flertallet av befolkningen i Sør-India og nordøstre Sri Lanka. Dravider er ofte mørkere i huden enn nordligere indiske folkeslag, hvilket har gitt opphav til den engelske betegnelsen black indians («svarte indere»). Dravidene utgjør urbefolkningen i det sørlige og østlige India. I kolonitiden ble en del av befolkningen eksportert til Sri Lanka (den gang Ceylon) som arbeidere på teplantasjer. Disse er i dag kjent som tamiler og utgjør nå en minoritet på Sri Lanka.


== Språk ==
Den sørlige delen av India domineres av dravidiske språk, som ikke er i slekt med de indoariske språkene som snakkes i resten av India. Dravidiske navn langs kysten av Arabiahavet og mange steder i Nord-India antyder at dravidisk språk har hatt en mye bredere utbredelse enn i dag. Dravidiske språk utgjør en egen språkfamilie, og viser intet slektsskap til andre kjente språk.


== Genetikk ==

Genetiske undersøkelser har funnet at dravider har en spesiell genetisk historie. Y-kromosomene (som kun arves fra far til sønn) knytter dem sammen med den øvrige indiske befolkningen. Mitokondrielt DNA som kun arves fra via mor viser et betydelig innslag av sekvenser man ellers finner hos aboriginer (australske urinnvånere). En forklaring på denne spesielle genetikken er at de indo-ariske stammene (opphavet til majoriteten av Indias moderne befolkning) erobret landområdet til den tidligere urbefolkninge, drepte alle menn og gutter og tok de gjennlevende kvinnene som slaver. Dravider regnes derfor for delvis å stamme fra den originale forhistoriske befolkningen rundt Det indiske hav, som aboriginene utgjør den østligste grenen av. I genetisk litteratur er denne befolkningen noen ganger omtalt som «proto-australiere», i motsetning til de nordindiske folkeslagene.


== Referanser ==
Shannon VOLMET

Shannon VOLMET er en radiostasjon for flytrafikken som sender METAR (værrapporter), og TAF (værprognoser) for alle de største flyplassene i Europa. 
Sendingene er på flere frekvenser i flybåndene på kortbølge. Frekvensene er 3413,  5505,  8957 og 13264 kHz. Det sendes på Enkelt sidebåndmodulering, Single sideband (SSB), enkelt sidebånd, som krever beatoscillator i mottakeren.
Radiostasjonen er en del av tjenestene for transatlantisk flytrafikk i forbindelse med Shannon internasjonale flyplass.
Essaouira

Essaouira (arabisk: الصويرة, eṣ-ṣauīrah; tidligere kjent som Mogador, dens portugisiske navn) er en kystby sør i Marokko. Navnet Souira betyr «lille fort», og ble senere utviklet til Es-Saouira, «den velskapte». Essaouira har ca. 60 000 innbyggere. Byen tiltrekker seg en del turister, særlig surfere. 
Essaouiras arkitektur og medina står på UNESCOs verdensarvsliste. Begrunnelsen er at anlegget er et unikt og godt bevart eksempel på det europeiske 1700-tallets militære festningsby-anlegg, plassert inn i en nordafrikansk kontekst. Byen er samtidig i seg selv et vitnesbyrd om en historie om handel og kulturell kontakt mellom Europa og byen, landet og dets oppland i Sahara, og om en hersker som initierte denne kontakten. 


== Historie ==
Området har vært bebodd siden antikken. Allerede år 100 f.Kr. eksporterte purpur til Roma herfra. Portugiserne etablerte en festning Castelo Real på øya Mogador tidlig på 1500-tallet. På 1760-tallet ble det anlagt en by, Essaouira, på fastlandet ved øya Mogador, på initiativ av den marokkanske sultan Mohammed b. Abd Allah (1710 - 1790). Sultanen inviterte jødiske håndverkere og handelsmenn til å etablere seg i byen, og engasjerte den franske ingeniøren Theodore Cornut til å bygge en befestning. Hensikten var å øke handelsforbindelsene med Europa, noe som var en prioritet for sultanen. Han påla etterhvert alle europeiske handelsmenn og konsuler i landet å bosette seg i Essaouira. 
I 1897 ble det i Essaouira etablert en egen jødisk bydel, en mellah. 
I 1844 ble byen bombet av den franske flåten under den fransk-marokkanske krig. Etter bombingen begynte en nedgangstid for byen, og den gjenvant aldri sin betydning for handelen. Under det franske protektoratet var den kjent under navnet Mogador, men de nye myndighetene foretrakk å bygge ut havnene i Casablanca, Agadir og Tangier, heller enn Essaouira.  


== Essaouira i vestlig kunst ==
En del av filmen Othello av Orson Welles ble spilt inn i Essaouira i 1949. Rockemusikeren Jimi Hendrix ville på 60-tallet kjøpe en av strendene sør for byen..I Thorbjørn Egners beretning om Kaptein Sorte Bill ble slaget om den spanske gullfregatten utkjempet i 1518 ved Mogador. 


== Bilder ==

		


== Referanser ==


== Eksterne lenker ==
(en) Essaouira – kategori av bilder, video eller lyd på Commons
Tekst-TV

Tekst-TV (også skrevet Text-TV) er fjernsynsutsendelse av tekstsider i en usynlig del av  det vanlige fjernsynsbildet. Alle tekst-TV-sider sendes ut i en evig sirkel og bare litt tekst overføres per TV-bilde. Derfor tar det noe tid før TV-apparatet har mottatt all informasjon til en gitt side. Noen apparater har derfor et eget minne for de mest søkte tekst-TV-sidene.
Med tekst-TV kan seerne i tillegg til vanlige TV-sendinger søke seg fram til egne sider med korte tekster og enkle grafiske figurer dersom TV-apparatet har en tekst-TV-dekoder. Innholdet på sidene er blant annet nyheter, børsinformasjon, programoversikter og sendeskjemaer, trafikkinformasjon, sms-tjenester og annonser. De fleste TV-apparater som kan vise tekst-TV, kan også vise en tekst-TV-side som delvis gjennomsiktig over selve TV-bildet. Dermed kan systemet brukes til teksting av programmer og for hørselssvekkede, eller som tilvalg. Grafikken og oppløsningen er meget enkel og ble også brukt i Teledata – en forløper for Internett.
«Tekst-TV» brukes både om teknologien og tjenesten som flere TV-kanaler tilbyr.


== Opprinnelse ==
Tekst-TV-teknologien kalles internasjonalt teletext. Systemet ble innført av den britiske tv-kanalen BBC i oktober 1972 under navnet Ceefax, eller internt teledata. De enkle tekstsidene følger vanligvis den tidlige, grafiske standarden Prestel, og i enkelte land også CEPT1. Tjenesten på BBC ble nedlagt høsten 2012.I Norge ble tjenesten tilbudt første gang 2. februar 1983, og per 2015 er det fremdeles 9 % av befolkningen som benytter seg av tjenesten, flere enn f.eks. Twitter med 7 % på samme tidspunkt. Per 2017 er det 400 000 som bruker tekst-TV i Norge hver dag, samtidig som tjenesten på TV 2 avvikles.


== Se også ==
NRK Tekst-TV, en avdeling i Norsk rikskringkasting
Teledata


== Referanser ==


== Eksterne lenker ==
NRK Tekst-TV på Internett
Teletext Online International
Piura (region)

Piura er en region i Peru. Regionen ligger nordøst i Peru, og regnes som den fattigste delen av Peru.


== Fra departemento til region ==
Området hadde tidligere status som departemento; inntil 2002 var Peru oppdelt i 24 departamentos, og mange anvender stadig denne betegnelsen når de refererer til de nåværende regionene, selv om departementene formelt sett ikke lengre finnes.


== Politisk inndeling ==
Regionen er delt inn i 8 provinser, som igjen er delt inn i til sammen 64 distrikter.
Tabellen viser innbyggertall fra 2000:


== Religion ==
I Peru tilhører de fleste innbyggere den katolske kirke. Samtidig finnes mye okkultisme, og flere steder er kristen tro blandet med okkulte ritualer. Piura-regionen regnes som «okkultismens sentrum» i Peru.
Den første skandinaviske misjonæren kom til Piura-regionen i 1956. Det fantes da ingen protestantisk evangelisk menighet i området.
Pinsebevegelsen (Casa de Oración) i Piura-regionen består av 80 menigheter med omtrent 3 300 medlemmer.


== Referanser ==


== Kilder ==
Dette er Nord-Peru. Korsets Seier uke 22, 2. juni 2006, side 15.
Heljar

Heljar er et mannsnavn som stammer fra norrønt og betyr «den pene, mektige og sterke krigfører». Det var ansett som et meget pent navn og det var en stor ære å bli nanvgitt dette navnet.


== Kjente personer med navnet ==
Heljar Gunnarsson, Olav den helliges trofaste vinmaker.
Heljar Skrei (1961–1997), norsk fotballspiller.


== Eksterne lenker ==

(en) Behind the Name: Heljar
(en) Think Baby Names: Heljar
Liste over ordførere i Rana

Liste over ordførere i Rana er en liste over ordførere og varaordførere i Rana, og i de tre tidligere kommunene Mo, Nord-Rana og Sør-Rana.


== Mo herred og Mo bykommune ==


=== Mo herred (1838-1922) ===


=== Byen Mo i Helgeland (1923-1963) ===


== Nord-Rana kommune (1923-1964) ==


== Sør-Rana kommune (1929-1964) ==


== Rana kommune (1964-) ==


== Litteratur ==
Axel Coldevin: Rana Bygdebok. Mo Prestegjeld etter 1850, Utgitt av Mo Sparebank, Grøndahl & Søn Boktrykkeri, Oslo
Leif Alstadhaug: 150 år med lokalt sjølstyre – Særtrykk fra Årbok for Rana 1986, Rana Blads trykkeri, 1986
Kriste Petersen-Øverleir:Hemnes kommune – Jubileums-skrift 1837-1987 i anledning formannskapslovene av 14. januar 1837, utgitt av Hemnes kommune, Rana Blad trykkeri 1987, ISBN 82-991512-0-1
Mikrofilmarkivet, Rana kommune
Våk (andre betydninger)

Våk kan referere til:

Gutt
Våk i Østfold
Våker, en gruppe fugler
Karin Nellemose

Karin Nellemose (født 3. august 1905 i København, død 5. august 1993) var en dansk skuespiller.


== Biografi ==
Karin Nellemose ble utdannet ved Det kongelige Teaters elevskole i årene 1924–1926 og debuterte på samme teater som Thilde i Haardt imod haardt (av Edvard Brandes). Hun var deretter tilknyttet samme teater i omtrent 60 år. Av hennes roller huskes Fru Linde i Et dukkehjem (Henrik Ibsen).
På dansk tv fikk hun flere brakende suksesser i videospill og i satireprogrammer. Hun huskes f.eks. som fru Brydesen fra tv-serien Ka' De li' østers? fra 1967. I Norge, som i resten av Norden, ble hun kjent og elsket for sin tolkning av den undertrykte, herlige frøken (og senere enkefrue) Misse Møhge i Matador. Hun var nesten året eldre enn Karen Berg som spilte hennes mor.
Hun var i mange år gift med sceneinstruktør Torben Anton Svendsen og har datteren Annemette Svendsen, som også er skuespillerinne.


== Filmografi (utvalg) ==
1967 – Ka' De li' østers? (TV)
1966 – Pigen og greven
1963 – Dronningens vagtmester
1962 – Det stod i avisen
1961 – Støv på hjernen
1960 – Baronessen fra benzintanken
1957 – Jeg elsker dig
1955 – Bruden fra Dragstrup
1954 – Hendes store aften
1954 – Det er så yndigt at følges ad
1953 – Adam og Eva
1953 – Hejrenæs
1953 – Sønnen
1953 – Den gamle mølle på Mols
1953 – Vi som går køkkenvejen
1952 – Avismanden
1950 – Min kone er uskyldig
1950 – Café Paradis
1950 – Susanne
1949 – Kampen mod uretten
1948 – Hr. Petit
1948 – Mens porten var lukket
1948 – Tre år efter
1947 – Soldaten og Jenny
1946 – Hans store aften
1946 – Oktoberroser
1946 – Brevet fra afdøde
1945 – I går og i morgen
1944 – Spurve under taget
1944 – Familien Gelinde
1942 – Mine kære koner
1942 – Tordenskjold går i land
1942 – Tyrannens fald
1941 – Tak fordi du kom, Nick
1940 – En desertør
1939 – Elverhøj
1938 – Livet på Hegnsgaard
1938 – Den mandlige husassistent
1934 – Nøddebo Præstegård
1934 – Barken Margrethe af Danmark
1932 – Kirke og orgel
1931 – Præsten i Vejlby
1925 – Du skal ære din hustru


== Priser og utmerkelser ==
1980 – Ole Haslund-prisen
1968 – Henkel-prisen
1957 – Teaterpokalen
1949 – Bodilprisen for beste kvinnelige hovedrolle i filmen Kampen mod uretten
1949 – Bodilprisen for beste kvinnelige birolle i filmen Mens porten var lukket
1942 – Mottaker av Tagea Brandts Rejselegat
Olaf Poulsens Mindelegat
Ole Haslunds Kunstnerfond
1939 – Medaljen Ingenio et arti


== Referanser ==


== Eksterne lenker ==
(en) Karin Nellemose på Internet Movie Database 
(sv) Karin Nellemose i Svensk Filmdatabas 
(da) Karin Nellemose på Filmdatabasen 
(da) Karin Nellemose på danskefilm.dk 
(da) Karin Nellemose på danskfilmogtv.dk 
(da) Karin Nellemose på Scope 
(fr) Karin Nellemose på Allociné 
(en) Karin Nellemose på AllMovie 
(en) Karin Nellemose hos The Movie Database 
(da) Karin Nellemose hos danskefilmstemmer.dk 
(no) Karin Nellemose i Store norske leksikon
Karen Berg

Karen Berg (født 28. mai 1906 i København, død 15. november 1995) var en dansk skuespiller. Hun ble uteksaminert fra Det kongelige Teaters balletskole i 1918, og utdannet seg deretter som gymnastikk- danse- og svømmelærer i 1924.
I 1926 kom hun inn på Det kongelige Teaters elevskole og debuterte der året etter.
I sine senere år ble Karen Berg virkelig kjent som den noe vanskelige, tunghørte og lettere senile enkefrue Fernando Møge gjennom TV-serien Matador. 


== Filmografi ==
Sommerglæder – 1940
Gå med mig hjem – 1941
Det kære København – 1944
Oktoberroser – 1946
Lykke på rejsen – 1947
For frihed og ret – 1949
Vi vil ha' et barn – 1949
Historien om Hjortholm – 1950
Unge piger forsvinder i København – 1951
Familien Schmidt – 1951
Fra den gamle købmandsgård – 1951
Kriminalsagen Tove Andersen – 1953
Det var på Rundetårn – 1955
Ingen tid til kærtegn – 1957
Baronessen fra benzintanken – 1960
Dronningens vagtmester – 1963
Kampen om Næsbygaard – 1964
Næsbygaards arving – 1965
Krybskytterne på Næsbygaard – 1966
Min søsters børn vælter byen – 1968
Skal vi danse først? – 1979
De uanstændige – 1983


== Referanser ==


== Eksterne lenker ==
(en) Karen Berg på Internet Movie Database 
(sv) Karen Berg i Svensk Filmdatabas 
(da) Karen Berg på Filmdatabasen 
(da) Karen Berg på danskefilm.dk 
(da) Karen Berg på danskfilmogtv.dk 
(da) Karen Berg på Scope 
(en) Karen Berg hos The Movie Database
Lily Broberg

Lily Broberg (født 19. september 1923, død 30. juli 1989 på Frederiksberg) var en dansk skuespiller.
I 1951 ble hun Danmarks Radios første hallodame og bød seerne velkommen med ordene: «Goddag, her er fjernsynet. Vi håper De vil like det.» Hun så ikke den gangen fjernsynet som noen seriøs konkurrent til kino og teater, men ble siden kjent for flere fjernsynsroller, i Norge særlig som den eiegode, men svært bestemte Kathrine Larsen (fru grisehandleren) i den danske TV-serien Matador.
Hun er begravet på Frederiksberg Ældre Kirkegård.


== Priser (utvalg) ==
1984 – Mottaker av Tagea Brandts Rejselegat
1983 – Teaterpokalen


== Referanser ==


== Eksterne lenker ==
(en) Lily Broberg på Internet Movie Database 
(sv) Lily Broberg i Svensk Filmdatabas 
(da) Lily Broberg på Filmdatabasen 
(da) Lily Broberg på danskefilm.dk 
(da) Lily Broberg på danskfilmogtv.dk 
(da) Lily Broberg på Scope 
(en) Lily Broberg på AllMovie 
(en) Lily Broberg hos The Movie Database 
(da) Lily Broberg hos danskefilmstemmer.dk
Eurostar

Eurostar er et høyhastighetstog som binder sammen de tre hovedstedene London, Brussel  og Paris. Banen starter i London og går videre til kanaltunnelen og over på andre siden og frem til Paris. Reisetiden er rundt tre timer.
Togene går i regulær rute hver time fra ca. 05 om morgenen til 22 på kvelden. Innsjekk og kontroll av pass foregår på stasjonen/terminalen og ikke på toget (som er vanlig). I den forbindelse må man møte senest 15–30 minutter før avgang på stasjonen/terminalen. Toget kjører store deler av strekningen i en hastighet på 350 km/h.
Den 14. november 2007 ble St. Pancras stasjon i London tatt i bruk, reisetiden ble dermed forkortet med rundt 20 minutter.


== Linjekart ==


== Eksterne lenker ==
Offisielt nettsted 
(en) Eurostar – kategori av bilder, video eller lyd på Commons
Lyktslekta

Japanske lykter er en gruppe planter som blir mellom 40 og 300 cm høye. De kan ligne på tomatartene og giftbær, men de japanske lyktene har en stivere og mer opprett stilk.
Karakteristisk for gruppen er frukten, som er ganske liten og orange eller rødorange. Den er helt eller delvis innesluttet i et papiraktig hylster. Blomstene er giftige.
Det finnes både ett- og flerårige arter. De trenger mye lys. Noen arter er følsomme for frost, mens andre tåler minusgrader i hvileperioden om vinteren. 


== Eksterne lenker ==
(en) Lyktslekta i Encyclopedia of Life 
(en) Lyktslekta i Global Biodiversity Information Facility 
(no) Lyktslekta hos Artsdatabanken 
(sv) Lyktslekta hos Dyntaxa 
(en) Lyktslekta hos Fossilworks 
(en) Lyktslekta hos ITIS 
(en) Lyktslekta hos NCBI 
(en) Lyktslekta hos The International Plant Names Index 
(en) Lyktslekta hos Tropicos 
(en) Kategori:Physalis – bilder, video eller lyd på Wikimedia Commons 
(en) Physalis – galleri av bilder, video eller lyd på Wikimedia Commons
Japansk lykt

Japansk lykt kan vise til:

Japanske lykter, en gruppe planter som blir mellom 40 og 300 cm høye.
«Japansk lykt» (Krohg), maleri av Oda Krohg fra 1886.